Diari Oficial de la Generalitat Valenciana


Sumari del DOGV 4963, del 10-03-2005 (2005/2487)

RESOLUCIÓ de 17 de febrer de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV des del suport número 800095 de l'ET Segorbe a Castellnovo, a la partida Cova de les Àguiles, a Castellnovo, fins al suport número 800205 de la línia Castellnovo Almedíjar, a la partida Afueras, d'Almedíjar, província de Castelló. Expedient d'expropiació forçosa JUEXPR/2003/5, ATLINE 2001/325.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/2487


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 17 de febrer de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per la línia aèria trifàsica a 20 kV des del suport número 800095 de l'ET Segorbe a Castellnovo, a la partida Cova de les Àguiles, a Castellnovo, fins al suport número 800205 de la línia Castellnovo Almedíjar, a la partida Afueras, d'Almedíjar, província de Castelló. Expedient d'expropiació forçosa JUEXPR/2003/5, ATLINE 2001/325. [2005/X2487]
  
Amb data 20 de febrer de 2003, el Servici Territorial d'Indústria i Energia de Castelló va dictar la resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la instal·lació elèctrica ?línia aèria trifàsica a 20 kV des del suport número 800095 de l'ET Segorbe a Castellnovo, a la partida Cova de les Àguiles, a Castellnovo, fins al suport número 800205 de la línia Castellnovo Almedíjar, a la partida Afueras, d'Almedíjar, província de Castelló?. La dita declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i dels drets afectats i implica la urgent ocupació a l'efecte de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats en els Ajuntaments on radiquen les finques afectades, com a punt de reunió per a dura terme, de conformitat amb el procediment que establix el citat article, l'alçament d'actes prèvies a l'ocupació i, si corresponguera, les d'ocupació definitiva.
  
Tots els interessats, així com les persones que siguen titulars de qualssevol classes de drets o d'interessos sobre els béns afectats, hauran d'acudir personalment o representats per persona degudament autoritzada, amb presentació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i d'un notari, si ho consideren oportú, amb despeses a la seua costa.
  
L'alçament d'actes tindrà lloc el dia 13 d'abril de 2005 a l'Ajuntament d'Almedíjar, segons la relació adjunta.
  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figurarà al tauler d'edictes de cada un dels ajuntaments assenyalats en l'annex.
  
Es comunica que esta publicació es realitza igualment, a l'efecte que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts, el domicili dels quals s'ignora, o a aquells en què, intentada la notificació, no s'haguera pogut practicar.
  
En l'expedient d'expropiació Iberdrola Distribución Eléctrica, SAU, assumirà la condició de beneficiària.
  
València, 17 de febrer de 2005.- El conseller: José Ramón García Antón.